ಜೇಮ್ಸ್ ಗೊಸ್ಲಿಂಗ್

**ಜೇಮ್ಸ್ ಆರ್ಥರ್ ಗೊಸ್ಲಿಂಗ್ ಒಸಿ** (ಜನನ ೧೯ ಮೇ ೧೯೫೫) ಕೆನಡಾದ ಕಂಪ್ಯೂಟರ್ ವಿಜ್ಞಾನಿ, ಜಾವಾ ಪ್ರೋಗ್ರಾಮಿಂಗ್ ಭಾಷೆಯ ಹಿಂದಿನ ಸಂಸ್ಥಾಪಕ ಮತ್ತು ಪ್ರಮುಖ ವಿನ್ಯಾಸಕ ಎಂದು ಪ್ರಸಿದ್ಧರಾಗಿದ್ದಾರೆ.

ಗೋಸ್ಲಿಂಗ್ ಅವರನ್ನು ೨೦೦೪ ರಲ್ಲಿ ಜಾವಾ ಪ್ರೋಗ್ರಾಮಿಂಗ್ ಭಾಷೆಯ ಆರ್ಕಿಟೆಕ್ಚರ್ ವಿನ್ಯಾಸ ಮತ್ತು ವಿಂಡೋ ಸಿಸ್ಟಮ್ಗಳಿಗೆ ಮಾಡಿದ ಕೊಡುಗೆಗಳಿಗಾಗಿ ರಾಷ್ಟ್ರೀಯ ಎಂಜಿನಿಯರಿಂಗ್ ಅಕಾಡೆಮಿಯ ಸದಸ್ಯರಾಗಿ ಆಯ್ಕೆಮಾಡಲಾಯಿತು.

## ಆರಂಭಿಕ ಜೀವನ 
ಗಾಸ್ಲಿಂಗ್ ಕ್ಯಾಲ್ಗರಿ, ಅಲ್ಬೆರ್ಟಾದ ವಿಲಿಯಂ ಅಬರ್ಹಾರ್ಟ್ ಹೈ ಸ್ಕೂಲ್‌ಗೆ ಹಾಜರಾಗಿ ಶಿಕ್ಷಣ ಪಡೆದರು. ಹೈ ಸ್ಕೂಲ್‌ನಲ್ಲಿ ವ್ಯಾಸಂಗ ಮಾಡುತ್ತಿದ್ದಾಗ, ಅವರು ಕ್ಯಾಲ್ಗರಿ ವಿಶ್ವವಿದ್ಯಾನಿಲಯದ ಭೌತಶಾಸ್ತ್ರ ವಿಭಾಗಕ್ಕಾಗಿ ಐಸಿಸ್ ೨ ಉಪಗ್ರಹದಿಂದ ಮಾಹಿತಿಯನ್ನು ವಿಶ್ಲೇಷಿಸಲು ಕೆಲವು ಸಾಫ್ಟ್‌ವೇರ್‌ನ್ನು ರಚಿಸಿದರು.  ಅವನಿಗೆ ಕ್ಯಾಲ್ಗರಿ ವಿಶ್ವವಿದ್ಯಾಲಯದಿಂದ ಬ್ಯಾಚುಲರ್ ಆಫ್ ಸೈನ್ಸ್ ಪದವಿ ಮತ್ತು ಕಾರ್ನೆಗಿ ಮೆಲ್ಲನ್ ವಿಶ್ವವಿದ್ಯಾಲಯದಿಂದ ಕಂಪ್ಯೂಟರ್ ಸೈನ್ಸ್‌ನಲ್ಲಿ ಎಮ್.ಎ ಮತ್ತು ಪಿಎಚ್.ಡಿ ಪದವಿಗಳನ್ನು ಪಡೆದಿದ್ದಾರೆ. ಅವರು ತಮ್ಮ ಡಾಕ್ಟರೇಟ್ ಪದವಿಯತ್ತ ಕಾರ್ಯನಿರ್ವಹಿಸುತ್ತಿದ್ದ ಸಂದರ್ಭದಲ್ಲಿ, ಇಮ್ಯಾಕ್ಸ್‌ನ ಒಂದು ಆವೃತ್ತಿಯನ್ನು ರಚಿಸಿದರು, ಇದನ್ನು ಗಾಸ್ಲಿಂಗ್ ಇಮ್ಯಾಕ್ಸ್ (ಗಾಸ್ಮ್ಯಾಕ್ಸ್) ಎಂದು ಕರೆಯಲಾಗುತ್ತದೆ. ಕಾರ್ನೆಗಿ ಮೆಲ್ಲನ್ ವಿಶ್ವವಿದ್ಯಾನಿಲಯದಲ್ಲಿ, ೧೬-ವೇಯ್ ಕಂಪ್ಯೂಟರ್ ಸಿಸ್ಟಮ್‌ಗೆ ಮಲ್ಪ್ರೊಸಸರ ಯುನಿಕ್ಸ್ ಆವೃತ್ತಿಯನ್ನು ನಿರ್ಮಿಸಿದರು. ನಂತರ ಅವರು ಸನ್ ಮೈಕ್ರೋಸಿಸ್ಟಮ್ಸ್‌ಗೆ ಸೇರ್ಪಡೆಯಾದರು. ಅಲ್ಲಿ ಅವರು ಅನೇಕ ಕಾಂಪೈಲರ್‌ಗಳು ಮತ್ತು ಮೇಲ್ ಸಿಸ್ಟಮ್‌ಗಳನ್ನು ಅಭಿವೃದ್ಧಿಪಡಿಸಿದರು. ಗಾಸ್ಲಿಂಗ್‌ ಅವರಿಗೆ ಎರಡು ಮಕ್ಕಳು ಇದ್ದಾರೆ, ಕೇಟಿ ಮತ್ತು ಕೆಲ್ಸಿ, ಅವರು ಅವರ ಎರಡು ವಿವಾಹಗಳಿಂದ ಅರ್ಧ ಸಹೋದರರಾಗಿದ್ದಾರೆ.

## ವೃತ್ತಿ ಮತ್ತು ಕೊಡುಗೆಗಳು
ಗೋಸ್ಲಿಂಗ್ ೧೯೮೪ ರಿಂದ ೨೦೧೦ ರವರೆಗೆ ಸನ್ ಮೈಸ್ರೋಸಿಸ್ಟಮ್ಸ್ ನಲ್ಲಿ ಇದ್ದರು (೨೬ ವರ್ಷಗಳು). ಸನ್ ನಲ್ಲಿ ಅವರು ನ್ಯೂಸ್‌(NeWS) ಎಂಬ ಪ್ರಾರಂಭಿಕ ಯುನಿಕ್ಸ್ ವಿಂಡೋಯಿಂಗ್ ವ್ಯವಸ್ಥೆಯನ್ನು ಆವಿಷ್ಕರಿಸಿದರು, ಇದು ಇನ್ನೂ ಬಳಕೆಯಲ್ಲಿರುವ ಎಕ್ಸ್‌(X) ವಿಂಡೋ ಸಿಸ್ಟಮ್ ನಿಗೆ ಒಂದು ಕಡಿಮೆ ಬಳಕೆಯ ಪರ್ಯಾಯವಾಯಿತು, ಏಕೆಂದರೆ ಸನ್ ಅದಕ್ಕೆ ಓಪನ್ ಸೊರ್ಸ್ ಪರವಾನಗಿ ನೀಡಲಿಲ್ಲ. ಅವರು ಜಾವಾ ಪ್ರೋಗ್ರಾಮಿಂಗ್ ಭಾಷೆಯ ತಂದೆಯಾಗಿ ಪ್ರಸಿದ್ಧರಾಗಿದ್ದಾರೆ.
ಅವರು ಜಾವಾ ಭಾಷೆಯ ಮೂಲ ವಿನ್ಯಾಸವನ್ನು ಸೃಷ್ಟಿಸಿದರು ಮತ್ತು ಭಾಷೆಯ ಮೂಲ ಸಂಗ್ರಾಹಕ (ಕಮ್‌ಪೈಲರ್‌) ಮತ್ತು ಆಭ್ಯಾಸಿಕ ಯಂತ್ರವನ್ನು (ವರ್‌ಚುವೆಲ್‌ ಮೆಶಿನ್‌) ಅನುಷ್ಠಾನಗೊಳಿಸಿದರು. ಜೋಸ್ಲಿಂಗ್ ತಮ್ಮ ಪ್ರಾರಂಭಿಕ ಸ್ನಾತಕೋತ್ತರ ವಿದ್ಯಾರ್ಥಿ ದಿನಗಳಲ್ಲಿ ಈ ರೀತಿಯ ಅಭಿಪ್ರಾಯವನ್ನು ಕಾಣುವುದಕ್ಕೆ ಕಾರಣವೆಂದರೆ, ಅವರು ತಮ್ಮ ಪ್ರೊಫೆಸರ್‌ಗೆ ಯುಸಿಎಸ್‌ಡಿ ಪ್ಯಾಸ್ಕಲ್‌ನಲ್ಲಿ ಬರೆಯಲಾಗಿದ್ದ ಕಾರ್ಯಕ್ರಮಗಳನ್ನು ಚಾಲನೆ ಮಾಡಲು ಲ್ಯಾಬ್‌ನ ಡೆಕ್‌ ವ್ಯಾಕ್ಸ್‌ ಕಂಪ್ಯೂಟರ್‌ಗಾಗಿ ಪಿ-ಕೋಡ್ ವರ್ಚುಯಲ್ ಮೆಷೀನ್ ಅನ್ನು ರಚಿಸಿದ್ದರು. ಸನ್‌ನಲ್ಲಿ ಜಾವಾದ ಹತ್ತಿರದ ಕೆಲಸದಲ್ಲಿ, ವಿಸ್ತೃತವಾಗಿ ಹರಡುವ ಕಾರ್ಯಕ್ರಮಗಳಿಗಾಗಿ ಆರ್ಕಿಟೆಕ್ಚರ್-ನ್ಯೂಟ್ರಲ್ ಕಾರ್ಯಚಟುವಟಿಕೆ ಸಾಧಿಸಲು ಅವರು ಒಂದು ಸಹಜ ತತ್ವವನ್ನು ಅನುಸರಿಸಲು ತೀರ್ಮಾನಿಸಿದರು: ಯಾವಾಗಲೂ ಅದೇ ವರ್ಚುಯಲ್ ಮೆಷೀನ್‌ನಿಗಾಗಿ ಪ್ರೋಗ್ರಾಮ್ ಬರೆಯಿರಿ.

ಗೊಸ್ಲಿಂಗ್‌ನ ಮತ್ತೊಂದು ಕೊಡುಗೆಯೆಂದರೆ "ಶಾರ್" ಎಂದು ಕರೆಯಲ್ಪಡುವ "ಬಂಡಲ್" ಪ್ರೋಗ್ರಾಂ ಅನ್ನು ಸಹ-ಬರಹ ಮಾಡುವುದು, ಇದು ಬ್ರಿಯಾನ್ ಕೆರ್ನಿಘನ್ ಮತ್ತು ರಾಬ್ ಪೈಕ್ ಅವರ ಪುಸ್ತಕ *"ದಿ ಯುನಿಕ್ಸ್ ಪ್ರೋಗ್ರಾಮಿಂಗ್ ಎನ್ವಿರಾನ್‌ಮೆಂಟ್‌"* ನಲ್ಲಿ ಸಂಪೂರ್ಣವಾಗಿ ವಿವರಿಸಲಾಗಿದೆ.

ಅವರು ಏಪ್ರಿಲ್ ೨, ೨೦೧೦ ರಂದು ಸನ್ ಮೈಕ್ರೊಸಿಸ್ಟಮ್ಸ್ ಅನ್ನು ತೊರಿದರು, ಅದು ಒರಾಕಲ್ ಕಾರ್ಪೊರೇಶನ್ ಮೂಲಕ ಸ್ವಾಧೀನಗೊಳ್ಳಲಾಗಿತ್ತು. ಅದಕ್ಕೆ ಕಾರಣವಾಗಿ ವೇತನದಲ್ಲಿ ಕಡಿತ, ಸ್ಥಾನಮಾನದಲ್ಲಿ ಕಳಕಳಿ, ನಿರ್ಧಾರ ತೆಗೆದುಕೊಳ್ಳುವ ಸಾಮರ್ಥ್ಯದಲ್ಲಿ ಕುಗ್ಗುಮುಗ್ಗು, ಪಾತ್ರದ ಬದಲಾವಣೆ ಮತ್ತು ನೀತಿಶಾಸ್ತ್ರೀಯ ಸವಾಲುಗಳನ್ನು ಉಲ್ಲೇಖಿಸಿದರು. ಅಂದಿನಿಂದ ಅವರು ಸಂದರ್ಶನಗಳಲ್ಲಿ ಒರಾಕಲ್ ಬಗ್ಗೆ ಬಹಳ ವಿಮರ್ಶಾತ್ಮಕ ನಿಲುವನ್ನು ತೆಗೆದುಕೊಂಡಿದ್ದಾರೆ, "ಸನ್ ಮತ್ತು ಒರಾಕಲ್ ನಡುವಿನ ಏಕೀಕರಣ ಸಭೆಗಳ ಸಮಯದಲ್ಲಿ, ಸನ್ ಮತ್ತು ಗೂಗಲ್ ನಡುವಿನ ಪೇಟೆಂಟ್ ಪರಿಸ್ಥಿತಿಯ ಬಗ್ಗೆ ನಾವು ಗ್ರಿಲ್ ಮಾಡುತ್ತಿದ್ದಾಗ, ಒರಾಕಲ್ ವಕೀಲರ ಕಣ್ಣುಗಳು ಮಿಂಚುವುದನ್ನು ನಾವು ನೋಡಿದ್ದೇವೆ." ಅವರು 
ಒರಾಕಲ್ v. ಗೂಗಲ್‌ ಪ್ರಕರಣದಲ್ಲಿ ಆಂಡ್ರಾಯ್ಡ್ ಕುರಿತು ತಮ್ಮ ದೃಷ್ಟಿಕೋಣವನ್ನು ಸ್ಪಷ್ಟಪಡಿಸಿ ಹೇಳಿದಂತೆ: "ಒರಾಕಲ್‌ನೊಂದಿಗೆ ನನ್ನ ವ್ಯತ್ಯಾಸಗಳು ಇವೆ, ಆದರೆ ಈ ಪ್ರಕರಣದಲ್ಲಿ ಅವರು ಸರಿ. ಗೂಗಲ್ ಸನ್ ಅನ್ನು ಸಂಪೂರ್ಣವಾಗಿ ನಾಶಮಾಡಿತು. ನಾವು ಎಲ್ಲರೂ ತುಂಬಾ ಬೇಸರ ಪಟ್ಟಿದ್ದೇವೆ, ಜೋನಾಥನ್ [ಶ್ವಾರ್ಟ್ಸ್] ಸಹ: ಅವನು ಅದನ್ನು ಹ್ಯಾಪಿ ಫೇಸ್ ಹಾಕಿ, ಲೆಮನ್‌ಗಳನ್ನು ಲೆಮನೇಡ್ ಆಗಿ ತಲುಪಿಸಲು ನಿರ್ಧರಿಸಿದನು, ಇದು ಸನ್‌ನಲ್ಲಿರುವ ಅನೇಕ ಮಂದಿಯನ್ನು ಕೋಪಗೊಳಿಸಿತು." ಆದಾಗ್ಯೂ, ಎಪಿಐ ಗಳು ಹಕ್ಕುಸ್ವಾಮ್ಯವನ್ನು ಹೊಂದಿರಬಾರದು ಎಂಬ ನ್ಯಾಯಾಲಯದ ತೀರ್ಪನ್ನು ಅವರು ಅನುಮೋದಿಸಿದರು

೨೦೧೧ರ ಮಾರ್ಚ್‌ನಲ್ಲಿ, ಗೋಸ್‌ಲಿಂಗ್ ಗೂಗಲ್‌ಗೆ ಸೇರಿದರು. ಆರು ತಿಂಗಳ ನಂತರ, ಅವರು ತಮ್ಮ ಸಹೋದ್ಯೋಗಿ ಬಿಲ್ ವಾಸ್ ಅವರನ್ನು ಅನುಸರಿಸಿ ಲಿಕ್ವಿಡ್ ರೊಬೋಟಿಕ್ಸ್ ಹೆಸರಿನ ಸ್ಟಾರ್ಟಪ್‌ಗೆ ಸೇರಿದರು. ೨೦೧೬ರ ಅಂತ್ಯದಲ್ಲಿ, ಲಿಕ್ವಿಡ್ ರೊಬೋಟಿಕ್ಸ್ ಅನ್ನು ಬೋಯಿಂಗ್ ಕೊಂಡುಕೊಂಡಿತು. ಈ ಸೇರ್ಪಡೆಯ ನಂತರ, ಗೋಸ್‌ಲಿಂಗ್ ಲಿಕ್ವಿಡ್ ರೊಬೋಟಿಕ್ಸ್ ಅನ್ನು ತೊರೆಯುತ್ತಾರೆ ಮತ್ತು ೨೦೧೭ರ ಮೇನಲ್ಲಿ ಅಮೆಜಾನ್ ವೆಬ್ ಸರ್ವೀಸಸ್ (ಎಡಬ್ಲೂಎಸ್‌) ನಲ್ಲಿ ಡಿಸ್ಟಿಂಗ್‌ವಿಶ್ಡ್ ಇಂಜಿನಿಯರ್ ಆಗಿ ಕೆಲಸ ಆರಂಭಿಸುತ್ತಾರೆ. ೨೦೨೪ರ ಜುಲೈನಲ್ಲಿ ಅವರು ನಿವೃತ್ತಿ ಹೊಂದುತ್ತಾರೆ. 

ಅವರು ಲೈಟ್ಬೆಂಡ್ ಎಂಬ ಸ್ಕಾಲಾ ಕಂಪನಿಯಲ್ಲಿ ಸಲಹೆಗಾರರಾಗಿದ್ದಾರೆ, ಜೆಲಾಸ್ಟಿಕ್ ನಲ್ಲಿ ಸ್ವತಂತ್ರ ನಿರ್ದೇಶಕರಾಗಿದ್ದಾರೆ, ಯುಕಾಲಿಪ್ಟಸ್ ಗೆ ಸ್‌ಟ್ರಾಟಿಜಿಕ್ ಸಲಹೆಗಾರರಾಗಿದ್ದಾರೆ, ಮತ್ತು ಡಿಐಆರ್‌ಟಿಟಿ(DIRTT) ಎನ್ವಿರನ್ಮೆಂಟಲ್ ಸೊಲ್ಯೂಶನ್ಸ್ ನಲ್ಲಿ ಬೋರ್ಡ್ ಸದಸ್ಯರಾಗಿದ್ದಾರೆ.

## ಪ್ರಶಸ್ತಿಗಳು
ಅವರ ಸಾಧನೆಗಾಗಿ, ಯುನೈಟೆಡ್ ಸ್ಟೇಟ್ಸ್‌ನ ನ್ಯಾಷನಲ್ ಅಕಾಡೆಮಿ ಆಫ್ ಇಂಜಿನಿಯರಿಂಗ್ ಅವರನ್ನು ವಿದೇಶಿ ಅಸೋಸಿಯೇಟ್ ಸದಸ್ಯರನ್ನಾಗಿ ಆಯ್ಕೆ ಮಾಡಿತು. 
*೨೦೦೨: *ದಿ ಎಕನಾಮಿಸ್ಟ್* ಇನ್ನೋವೇಶನ್ ಪ್ರಶಸ್ತಿಯನ್ನು ನೀಡಲಾಯಿತು.
*೨೦೦೨: ದಿ ಫ್ಲೇಮ್ ಅವಾರ್ಡ್ ಯುಸ್‌ನಿಕ್ಸ್‌ ಜೀವಮಾನ ಸಾಧನೆ ಪ್ರಶಸ್ತಿಯನ್ನು ನೀಡಲಾಯಿತು
*೨೦೦೭: ಆರ್ಡರ್ ಆಫ್ ಕೆನಡಾದ ಅಧಿಕಾರಿಯನ್ನಾಗಿ ಮಾಡಿದರು. ಆರ್ಡರ್ ಕೆನಡಾದ ಎರಡನೇ ಅತ್ಯುನ್ನತ ನಾಗರಿಕ ಗೌರವವಾಗಿದೆ. ಅಧಿಕಾರಿಗಳು ಆದೇಶದೊಳಗೆ ಎರಡನೇ ಅತ್ಯುನ್ನತ ದರ್ಜೆಯವರು.
*೨೦೧೩: ಅವರು ಅಸೋಸಿಯೇಷನ್ ಫಾರ್ ಕಂಪುಟಿಂಗ್ ಮಷಿನರಿ (ಎಸಿಎಮ್‌)ನ ಫೆಲೋ ಆಗಿ ಆಯ್ಕೆಯಾದರು.
*೨೦೧೫: ಐಇ‌ಇ‌ಇ ಜಾನ್ ವಾನ್ ನ್ಯೂಮನ್ ಪದಕ
*೨೦೧೯: ಜಾವಾ ಪ್ರೋಗ್ರಾಮಿಂಗ್ ಭಾಷೆಯ ಪರಿಕಲ್ಪನೆ, ವಿನ್ಯಾಸ ಮತ್ತು ಅನುಷ್ಠಾನಕ್ಕಾಗಿ ಕಂಪ್ಯೂಟರ್ ಹಿಸ್ಟರಿ ಮ್ಯೂಸಿಯಂ ಫೆಲೋ ಎಂದು ಹೆಸರಿಸಲಾಗಿದೆ.

## ಪುಸ್ತಕಗಳು
* ಕೆನ್ ಆರ್ನಾಲ್ಡ್, ಜೇಮ್ಸ್ ಗಾಸ್ಲಿಂಗ್, ಡೇವಿಡ್ ಹೋಮ್ಸ್ ಅವರ 'ಜಾವಾ ಪ್ರೋಗ್ರಾಮಿಂಗ್ ಭಾಷೆ' ಎಂಬ ಪುಸ್ತಕದ ನಾಲ್ಕನೇ ಆವೃತ್ತಿ ೨೦೦೫ ರಲ್ಲಿ ಅಡಿಸನ್-ವೆಸ್ಲಿ ಪ್ರೊಫೆಷನಲ್ ಮೂಲಕ ಪ್ರಕಟಿಸಲ್ಪಟ್ಟಿದೆ. 
* ಜೇಮ್ಸ್ ಗಾಸ್ಲಿಂಗ್, ಬಿಲ್ ಜಾಯ್, ಗೈ ಎಲ್. ಸ್ಟೀಲ್ ಜೂನಿಯರ್, ಮತ್ತು ಗಿಲಾಡ್ ಬ್ರಾಚಾ ಅವರು ರಚಿಸಿದ "ಜಾವಾ ಲ್ಯಾಂಗ್‌ವೆಜ್‌ ಸ್ಪೇಸಿಫಿಕೆಷನ್‌" (The Java Language Specification) ಎಂಬ ಪುಸ್ತಕದ ಮೂರನೇ ಆವೃತ್ತಿಯನ್ನು ೨೦೦೫ರಲ್ಲಿ ಅಡಿಸನ್-ವೆಸ್ಲಿ ಪ್ರೊಫೆಷನಲ್ ಪ್ರಕಟಿಸಿದರು. 
* ೨೦೦೦ ರಲ್ಲಿ ಅಡಿಸನ್-ವೆಸ್ಲಿ ಪ್ರೊಫೆಷನಲ್ ವತಿಯಿಂದ ಪ್ರಕಟಿತ ಜಾವಾ ಪ್ರೋಗ್ರಾಮಿಂಗ್ ಲ್ಯಾಂಗ್ವೇಜ್ ಎಂಬ ಮೂರನೇ ಆವೃತ್ತಿಯ ಪುಸ್ತಕದ ಲೇಖಕರು ಕೆನ್ ಆರ್ನಾಲ್ಡ್, ಜೇಮ್ಸ್ ಗಾಸ್ಲಿಂಗ್, ಮತ್ತು ಡೇವಿಡ್ ಹೋಮ್ಸ್ ಆಗಿದ್ದಾರೆ. ಈ ಪುಸ್ತಕವು ಜಾವಾ ಪ್ರೋಗ್ರಾಮಿಂಗ್ ಭಾಷೆಯ ಸೈಧಾಂತಿಕ ಹಾಗೂ ಪ್ರಾಯೋಗಿಕ ವಿವರಣೆಯನ್ನು ನೀಡುತ್ತದೆ. 
* ೨೦೦೦ ರಲ್ಲಿ ಅಡಿಸನ್-ವೆಸ್ಲಿ ಪ್ರಕಾಶಕರಿಂದ ಹೊರಬಂದ "ಜಾವಾ ಲ್ಯಾಂಗ್ವೇಜ್ ಸ್ಪೆಸಿಫಿಕೇಶನ್" ಎಂಬ ಪುಸ್ತಕದ ದ್ವಿತೀಯ ಆವೃತ್ತಿಯ ಮಾಹಿತಿ ನೀಡುತ್ತದೆ, ಮತ್ತು ಈ ಪುಸ್ತಕದ ಲೇಖಕರು ಜೇಮ್ಸ್ ಗಾಸ್ಲಿಂಗ್, ಬಿಲ್ ಜಾಯ್, ಗೈ ಎಲ್. ಸ್ಟೀಲ್ ಜ್ಯೂನಿಯರ್, ಮತ್ತು ಗಿಲಾಡ್ ಬ್ರಾಚಾ ಆಗಿದ್ದಾರೆ.
* ಜಾವಾ ರಿಯಲ್-ಟೈಮ್ ಸ್ಪೆಸಿಫಿಕೇಶನ್ ಕುರಿತು ೨೦೦೦ರಲ್ಲಿ ಅಡಿಸನ್ ವೆಸ್ಲಿ ಲಾಂಗ್‌ಮನ್ ಮೂಲಕ ಪ್ರಕಟಿತ ಪುಸ್ತಕದ ವಿವರವನ್ನು ಸೂಚಿಸುತ್ತದೆ. ಈ ಪುಸ್ತಕದ ಸಂಪಾದಕ ಗ್ರೆಗರಿ ಬೊಲೆಲ್ಲಾ ಆಗಿದ್ದಾರೆ, ಮತ್ತು ಸಹ ಲೇಖಕರಾಗಿ ಬೆಂಜಮಿನ್ ಬ್ರೋಸ್ಗೋಲ್, ಜೇಮ್ಸ್ ಗಾಸ್ಲಿಂಗ್, ಪೀಟರ್ ಡಿಬಲ್, ಸ್ಟೀವ್ ಫರ್, ಡೇವಿಡ್ ಹಾರ್ಡಿನ್, ಮತ್ತು ಮಾರ್ಕ್ ಟರ್ನ್ಬುಲ್ ಇದ್ದಾರೆ. 
* ೧೯೯೭ರಲ್ಲಿ ಅಡಿಸನ್-ವೆಸ್ಲಿ ಮೂಲಕ ಪ್ರಕಟಿತ ಜಾವಾ ಪ್ರೋಗ್ರಾಮಿಂಗ್ ಲ್ಯಾಂಗ್ವೇಜ್ ಪುಸ್ತಕದ ಎರಡನೇ ಆವೃತ್ತಿಯ ವಿವರವನ್ನು ಸೂಚಿಸುತ್ತದೆ, ಮತ್ತು ಈ ಪುಸ್ತಕದ ಲೇಖಕರು ಕೆನ್ ಆರ್ನಾಲ್ಡ್ ಮತ್ತು ಜೇಮ್ಸ್ ಗಾಸ್ಲಿಂಗ್ ಆಗಿದ್ದಾರೆ. 
* ೧೯೬೬ ರಲ್ಲಿ ಅಡಿಸನ್-ವೆಸ್ಲಿ ಪ್ರಕಾಶಕರು ಹೊರತಂದ ಜಾವಾ ಪ್ರೋಗ್ರಾಮಿಂಗ್ ಲ್ಯಾಂಗ್ವೇಜ್ ಪುಸ್ತಕವನ್ನು ಸೂಚಿಸುತ್ತದೆ, ಮತ್ತು ಈ ಪುಸ್ತಕದ ಲೇಖಕರು ಕೆನ್ ಆರ್ನಾಲ್ಡ್ ಮತ್ತು ಜೇಮ್ಸ್ ಗಾಸ್ಲಿಂಗ್ ಆಗಿದ್ದಾರೆ. 
* ೧೯೬೬ ರಲ್ಲಿ ಅಡಿಸನ್ ವೆಸ್ಲಿ ಪ್ರಕಾಶನ ಕಂಪನಿಯು ಪ್ರಕಟಿಸಿದ ಜಾವಾ ಭಾಷಾ ವಿಶೇಷಣ ಪುಸ್ತಕದ ವಿವರವನ್ನು ಸೂಚಿಸುತ್ತದೆ, ಮತ್ತು ಈ ಪುಸ್ತಕದ ಲೇಖಕರು ಜೇಮ್ಸ್ ಗಾಸ್ಲಿಂಗ್, ಬಿಲ್ ಜೊಯ್‌, ಮತ್ತು ಗುಯ್ ಎಲ್. ಸ್ಟೀಲ್ ಜೂನಿಯರ್ ಆಗಿದ್ದಾರೆ. 
* ೧೯೬೬ ರಲ್ಲಿ ಅಡಿಸನ್-ವೆಸ್ಲಿ ಪ್ರಕಾಶಕರಿಂದ ಪ್ರಕಟಿತ "ಜಾವಾ ಅಪ್ಲಿಕೇಶನ್ ಪ್ರೋಗ್ರಾಮಿಂಗ್ ಇಂಟರ್ಫೇಸ್" ಎಂಬ ಪುಸ್ತಕದ ದ್ವಿತೀಯ ಭಾಗವನ್ನು ಸೂಚಿಸುತ್ತದೆ, ಮತ್ತು ಅದರ ಲೇಖಕರು ಜೇಮ್ಸ್ ಗಾಸ್ಲಿಂಗ್, ಫ್ರ್ಯಾಂಕ್ ಯೆಲಿನ್, ಹಾಗೂ ದಿ ಜಾವಾ ತಂಡ ಆಗಿದ್ದಾರೆ. ಈ ಭಾಗವು ವಿಂಡೋ ಟೂಲ್ಕಿಟ್ ಮತ್ತು ಅಪ್ಲೆಟ್ಸ್ ಬಗ್ಗೆ ವಿವರಿಸುತ್ತದೆ. 
* ೧೯೯೬ ರಲ್ಲಿ ಅಡಿಸನ್-ವೆಸ್ಲಿ ಪ್ರಕಾಶಕರಿಂದ ಪ್ರಕಟಿತ "ದಿ ಜಾವಾ ಆಪ್ಲಿಕೇಶನ್ ಪ್ರೋಗ್ರಾಮಿಂಗ್ ಇಂಟರ್ಫೇಸ್" ಪುಸ್ತಕದ ಭಾಗ ೧, ಮತ್ತು ಈ ಪುಸ್ತಕದ ಲೇಖಕರು ಜೇಮ್ಸ್ ಗಾಸ್ಲಿಂಗ್, ಫ್ರ್ಯಾಂಕ್ ಯೆಲ್ಲಿನ್ ಆಗಿದ್ದಾರೆ. 
* ೧೯೯೮೯ ರಲ್ಲಿ ಸ್ಪ್ರಿಂಜರ್ ಪ್ರಕಾಶನದಿಂದ ಪ್ರಕಟಿತ "ನೆವ್ಸ್ ಬುಕ್" ಶೀರ್ಷಿಕೆಯನ್ನು ಸೂಚಿಸುತ್ತದೆ, ಇದು ನೆಟ್ವರ್ಕ್ ಮತ್ತು ವಿಸ್ತರಣೀಯ ವಿಂಡೋ ಸಿಸ್ಟಮ್ (NeWS) ಕುರಿತು ಒಂದು ಪರಿಚಯಾತ್ಮಕ ಪುಸ್ತಕವಾಗಿದೆ. ಜೇಮ್ಸ್ ಗಾಸ್ಲಿಂಗ್, ಡೇವಿಡ್ ಎಸ್. ಎಚ್. ರೋಸೆನಥಲ್, ಮತ್ತು ಮಿಶೆಲ್ ಜೆ. ಆರ್ಡೆನ್ ಈ ಪುಸ್ತಕದ ಲೇಖಕರು.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
*ಜೇಮ್ಸ್ ಗೊಸ್ಲಿಂಗ್ ಅವರ ವೈಯಕ್ತಿಕ ವೆಬ್‌ಲಾಗ್
*ಜೆವಿಎಮ್‌ ಭಾಷೆಗಳ ಸಮಿತಿಯಲ್ಲಿ ೨೦೦೮ ರಲ್ಲಿ ಜೇಮ್ಸ್ ಗಾಸ್ಲಿಂಗ್ ಅವರ ಜಾವಾ ಮೂಲಗಳ ಬಗ್ಗೆ ಮಾಡಿದ ಪ್ರಸ್ತುತಿ
*[ಹವ್ಯಾಸದ ಪ್ರಕ್ರಿಯೆ – ಜೇಮ್ಸ್ ಗಾಸ್ಲಿಂಗ್ ಅವರ ಸ್ಟ್ಯಾನ್‌ಫೋರ್ಡ್ ವಿವಿಯಲ್ಲಿ ನೀಡಿದ ಮಾತು (http://ee380.stanford.edu/cgi-bin/videologger.php?target=110309-ee380-300.asx video archive)
*ಜೇಮ್ಸ್ ಗಾಸ್ಲಿಂಗ್ ಅವರ ಸಂದರ್ಶನ, ಟ್ರಯಾಂಗುಲೇಶನ್ (TWiT.tv). 2016-04-11 ರಂದು ದಾಖಲಾಗಿದೆ.

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ